In this Article
बच्चे को पैदा होने के बाद अपने शरीर के अंग समझने में कुछ महीने लग जाते हैं, यानी उसे यह समझ आने लगता है कि वह जो हाथ देख रहा है वह उसके अपने हैं और इसके अलावा भी शरीर के कई अन्य अंग हैं जिनका वह उपयोग कर सकता है। धीरे-धीरे, वह शरीर के अलग-अलग हिस्सों के बारे में अधिक जागरूक हो जाता है, जो एक नन्हे बच्चे के लिए अपने बारे में काफी आकर्षक बात लगती है। इसलिए बच्चों का यह समझना जरूरी और महत्वपूर्ण है कि हर अंग क्या काम करता है। प्रीस्कूलर के लिए शरीर के अलग-अलग अंगों की एक्टिविटीज को करना एक ऐसी एक्सरसाइज है जो उनकी ग्रोथ में मदद करता है। यह न केवल आने वाली शिक्षा के निर्माण के लिए एक अच्छी प्रारंभिक नींव प्रदान करता है, बल्कि यह उन्हें अपने शरीर को जानने और इससे जुड़े विभिन्न पहलुओं को समझने में मदद भी करता है।
आप बच्चे को शरीर के अंगों के बारे में कब सिखाना शुरू कर सकती हैं?
अपने बच्चे को शरीर के अंगों के बारे में बताना शुरू करने के लिए कोई विशेष उम्र नहीं है। कभी-कभी वह, बच्चों के लिए बने बॉडी पार्ट्स के गाने सुनकर खुद ही अंगों के बारे में सीख सकता है। जब आप अपनी नाक को छूती हैं तो वो भी अपनी नाक को छूने की कोशिश करता होगा। बच्चे ध्वनियों और इशारों की नकल करके बहुत कुछ सीखते हैं और वे शरीर के कई हिस्सों की पहचान करने में सक्षम हो जाते हैं, भले ही वे उन्हें खुद नाम न दे सकें। कई बच्चे अपने आप ताली बजाना सीखते हैं, इसलिए उस क्रिया को 'क्लैप योर हैंड्स' या 'ताली बजाओ' जैसे वाक्य के साथ जोड़ने से उन्हें यह कनेक्शन बनाने में मदद मिलती है कि किस क्रिया के लिए शरीर के किस अंग का उपयोग करना है।
बच्चों को शरीर के अंगों के बारे में सिखाने के तरीके
शरीर के अंगों के बारे में सिखाने के लिए, बच्चों के लिए कई मजेदार एक्टिविटीज और बॉडी पार्ट्स गेम हैं जिनका आप उपयोग कर सकती हैं और इसे समझने के लिए अपने बच्चे की मदद कर सकती हैं।
1. जानवरों का संदर्भ लें
कभी-कभी, बच्चे अपने बॉडी पार्ट्स या किसी और के बॉडी पार्ट्स को दोहराने के कारण प्रतिक्रिया नहीं देते हैं। आप ऐसे में बाजार से लाए गए जानवरों वाले सॉफ्ट टॉयज या फोटो का उपयोग कर सकती हैं और उन्हें यह दिखा सकती हैं कि जानवरों के भी पैर, आंखें और नाक होते हैं। आप यह अंतर उनको बता सकती हैं कि कुछ जानवरों की पूंछ हैं लेकिन हमारी नहीं। अगर आपके घर में कोई पालतू जानवर है, तो उसके जरिए आप बच्चे को बेहतर रूप से सिखा सकती हैं।
2. चीजों का उपयोग करें
बच्चे को एक छोटा खिलौना दें जिससे वह इशारा कर सके। जब आप नाक कहें, तो उसे आईने में देखकर या अपनी नाक की ओर इशारा करें। इसे स्टिकर का उपयोग करके गेम की तरह भी खेला जा सकता है। उसे एक स्टिकर दें और उसे अपने हाथ पर लगाने के लिए कहें और देखें कि क्या वह इसे सही तरीके से कर रहा है।
3. विभिन्न कार्यों के बारे में बताएं
बच्चे हर एक उदाहरणों से बहुत कुछ सीखते हैं। उन्हें इसे बेहतर ढंग से समझने में मदद करने के लिए उन्हें सेंसेस का उपयोग करने के लिए कहें। बच्चे की आंखें बंद करें और जोर से कहें 'आंखें बंद करो', 'आंखें खोलो' इत्यादि। इस एक्टिविटी से वे और ज्यादा इंटरैक्टिव होंगे। ऐसे ही इस एक्टिविटी को अन्य इंद्रियों के लिए किया जा सकता है, विशेष रूप से नाक के लिए, जो उसे अलग-अलग गंध सूंघने और पहचानने में मदद करती है।
4. दृश्यों की सहायता लें
जब आप बच्चों को कोई चीज दिखाती हैं, तो वे जल्दी सीखते हैं और वे जो देखते हैं उससे बहुत सारी जानकारी भी लेते हैं। आप ह्यूमन बॉडी पार्ट्स समझाने के लिए इंसान के लिए बड़े पोस्टर या कार्टून का इस्तेमाल करें और उनका उपयोग ह्यूमन बॉडी के अलग-अलग पार्ट्स के बारे में बच्चे को बताने के लिए करें। जैसे-जैसे बच्चा बड़ा होता है, आप इस एक्टिविटी को और भी ज्यादा इंटरैक्टिव बना सकती हैं। एक बड़ा पेपर लें और उस पर इंसान के शरीर का स्केच बनाएं। बच्चे को फिर सही जगह पर आँखें, हाथ पर अंगुलियां, इत्यादि बनाने के लिए कहें ।
5. सवाल-जवाब
आप पहली बार उतना नहीं सीखते जितना आप उस चीज को बार बार याद करने पर सीखते हैं। बच्चे के साथ भी ऐसा ही करें और उसे आसान एक्टिविटीज में शामिल करें जहां आप उससे शरीर के अंगों से जुड़े सवाल पूछ सकती हैं। आप जब अपनी नाक को पोंछती हैं उसके साथ उसे भी 'अपनी नाक पोंछो' जैसी सरल बातें कहें, यह उसे समझने में मदद करती हैं कि क्या करने की आवश्यकता है।
6. संगीत की मदद
अगर ऊपर बताए कोई ट्रिक्स काम नहीं करते हैं, जो आपके बच्चे को शरीर के अंगों को समझा पाएं। तो अब आप यह तरीका अपनाएं शायद ही कोई बच्चा हो जो पसंद न करे, यदि आपका बच्चा कोई विशेष नर्सरी राइम, कविता या कोई फेमस गाना पसंद करता है, तो शब्दों को बॉडी पार्ट्स से बदल दें और शरीर के उन हिस्सों की ओर इशारा करते हुए म्यूसिक पर डांस करें और गाने की धुन में शब्दों को जोर से कहें। इसे अच्छा बनाने के लिए आपको गीतकार होने की जरूरत नहीं है। इसका उद्देश्य धुन को याद रखने और विभिन्न क्रियाओं और शरीर के अंगों को याद करने के रूप में उपयोग करना है।
बच्चों को निजी अंगों के बारे में कैसे सिखाएं?
प्रीस्कूलर को शरीर के अंगों के बारे में पढ़ाना उतना ही सीमित बताया गया है जो हम आमतौर देखते आ रहे हैं। माता-पिता शायद ही कभी बच्चों को प्राइवेट बॉडी पार्ट्स यानी निजी अंगों के बारे में सिखाते हैं। ज्यादातर इन्हें उपनामों के साथ बदल दिया जाता है ताकि वे हमें आसानी से बता सकें कि उन्हें कब पेशाब, पॉटी या कोई समस्या है। हालांकि, इन उपनामों के कारण ही बच्चे अपने प्राइवेट पार्ट बारे में बताने के लिए शर्म महसूस करने लगते हैं।
आपको इस उम्र में यौन शिक्षा या उन्हें हर लिंग के प्राइवेट पार्ट के बीच अंतर सिखाने की जरूरत नहीं है। लेकिन जैसे-जैसे आपका बच्चा शब्दों को ठीक से बोलना शुरू करता है, आप बच्चे के लिए उपयुक्त 'पेनिस' और 'योनि' जैसे प्राइवेट अंगों के सही नाम सिखा सकती हैं। उसे पार्ट को उसके सही नाम से संबोधित करने दें। माता-पिता को भी इसके साथ सहज होना जरूरी है। यदि आप किसी ऐसे नाम का उल्लेख करती हैं जो बिल्कुल सामान्य है और इसके लिए सही शब्द है, तो आपका बच्चा निजी अंगों को गंदे तरीके से देखना नहीं शुरू करेगा। जैसे-जैसे वह बड़ा होगा और महिला-पुरुष के बीच सामान्य अंतरों को देखना शुरू कर देगा, जैसे कि कपड़ों की स्टाइल, बालों की लंबाई, और इसी तरह आप उसे एक अलग जेंडर के प्राइवेट पार्ट के बारे में बता सकती हैं और वैसे ही रह सकती हैं।
टॉडलर्स या छोटे बच्चों को शरीर के अंगों को पढ़ाना भी कई चुनौतियों से भरा है। कई बच्चे सही अंग बताना सीख जाते हैं या विभिन्न तरीकों से उनकी उपस्थिति का संकेत देते हैं। इनके साथ-साथ प्राइवेट अंगों के बारे में भी बताना आवश्यक है, ताकि बच्चे के मन में शरीर के किसी अंग के बारे में कोई भ्रम या संदेह की भावना पैदा न हो, जिसे वह नहीं समझता है। आप इसे अपने लिए जितना कम अजीब बनाएंगी, उतना आपका बच्चा एक पूर्ण व्यक्ति के रूप में बेहतर विकसित होगा।
जैसे-जैसे बच्चा बड़ा होता है, यह जरूरी है कि उसे दुनिया में आने वाली अलग-अलग बातों के बारे में थोड़ा बहुत ज्ञान हो, ताकि वह विभिन्न स्किल भी विकसित कर सके जो उसे आगे मदद करें। ऐसा करने का एक शानदार तरीका है की आप एक्टिविटी बॉक्स की सदस्यता ले, जैसे कि इंटेलिकिट, जो बच्चों को उनके बॉडी पार्ट्स सिखाने के साथ साथ एक्टिविटी को दिलचस्प भी बनाता है। हर बॉक्स में हर महीने एक अनोखी थीम पर इंटरैक्टिव एक्टिविटीज होती हैं जिनमें कई प्रकार के खेल शामिल होते हैं, जो बच्चों को कुछ नया सिखाने के साथ उनको व्यस्त रखते हैं। अपने बच्चे की उम्र के अनुसार आज ही इसकी सदस्यता लें और हर महीने सीधे अपने घर पर पर फन एक्टिविटीज बॉक्स प्राप्त करें!
यह भी पढ़ें: